Minta János

minta.janos@email.com, cím: ; telefonszám:

Tisztelt HR Menedzser! (Ha tudjuk a címzett nevét, írjuk bele a megszólításba, ami személyesebbé teszi a levelet.)

Ezúton szeretném kifejezni az érdeklődésemet az ügyfélszolgálati munkakör iránt, amelyet a [Cég neve] vállalatnál hirdettek meg. Ügyfélszolgálati területen szerzett tapasztalataim és az érdeklődésem összhangban állnak a pozícióval, és hiszem, hogy szakértelmemmel hozzájárulhatok a cég sikeréhez.

Az elmúlt években ügyfélszolgálati területen dolgoztam (XY) vállalatnál, ahol számos készséget és tapasztalatot szereztem. Az ügyfelekkel való kapcsolattartás során fontos számomra, hogy a lehető legjobb szolgáltatást és legteljeskörűbb támogatást nyújtsam, és ezzel elérjem, hogy az ügyfelek elégedettek legyenek. Ezt bizonyítja az XY cégnél szerzett „Az év kiváló ügyfélszolgálatosa” díjam is, amelyet az ügyfelek visszajelzései alapján nyertem el. Munkám során tapasztalatot szereztem az ügyfelek problémáinak hatékony kezelésében, valamint sikeresen építek ki és tartok fenn hosszútávú, és jól működő ügyfélkapcsolatokat. Mindehhez kiváló problémamegoldó és kommunikációs készséggel rendelkezem, képes vagyok csapatban és önállóan is hatékonyan dolgozni. Magasszintű angol és spanyol nyelvtudásom lehetőséget ad arra, hogy az ügyfeleket ezeken a nyelveken is kiszolgáljam.

A [Cég neve] vállalat hírneve, innovatív megoldásai és a munkavállalók felé tanúsított elkötelezettsége egyaránt vonzó számomra. A cég ügyfélszolgálatán betöltött pozícióban lehetőséget kapnék arra, hogy új szakmai kihívásokkal szembesüljek, további készségeket szerezzek és fejlődjek, valamint hozzájáruljak a cég sikeréhez.

Nagy örömmel és elkötelezettséggel dolgoznék egy olyan cégnél, amely kiemelt fontosságot tulajdonít az ügyfélélménynek, valamint lehetőséget ad arra, hogy szakmailag fejlődjek, és ennek köszönhetően előrelépjek a karrieremben.

Köszönöm, hogy időt szakított a pályázatomra, csatolva küldöm önéletrajzomat, amelyben további részleteket talál eddigi pályafutásomról. Remélem, felkeltettem az érdeklődését, és lehetőséget kapok személyes bamutatkozásra is

Tisztelettel:

Minta János